Reidar Andersen (biolog)

Reidar Andersen (født 1953 i Namsos) er en norsk biolog. Han er direktør ved NTNU Vitenskapsmuseet i Trondheim.

Andersens forskningsområder er økologi, populasjonsdynamikk, klauvdyr, rovdyr og paleozoologi. Han ble cand. mag. ved Universitetet i Oslo i 1981, og dr. scient. i biologi ved Universitetet i Trondheim i 1989, med avhandlingen Interactions between a generalist herbivore, the moose Alces alces, and its winter food resources : a study of behavioural variation. 

Han har vært forsker ved Norsk institutt for naturforskning (NINA) i to perioder: 1981–1993 og 1994–1997 (seniorforsker).
Fra 1997 til 2009 var han professor ved NTNU, først ved Institutt for biologi (1997–2004), deretter ved Vitenskapsmuseet (2005–2009).
I 2009 ansatte Miljøverndepartementet ham som direktør ved Statens naturoppsyn.

Fra 1. august 2013 er han museumsdirektør ved NTNU Vitenskapsmuseet. Han etterfulgte Axel Christophersen.


Bibliografi

Medlemskap og verv 
 Medlem av Det Kongelige Norske Videnskabers Selskab (DKNVS).
 Styremedlem, DKNVS. 
 Styremedlem, Centre for Biodiversity Dynamics, NTNU.
 Styremedlem, Nasjonalt pilegrimssenter (oppnevnt av Klima- og miljødepartementet).

Referanser

Eksterne lenker 
 Andersens profilside, NTNU

Museumsdirektører
Norske biologiprofessorer
Professorer ved NTNU